Referat af bestyrelsesmødet mandag den. 1 oktober.

Sted: Klubhuset, Stadion

Deltagere: Anna Marie Munk, Torben Christiansen, Anne Duus, Ralf Gangolf, Mette Tiedemann, Anders Erting, Anne Dorte Agergaard og Lisbet Matthiesen.

Afbud: Else Marie Westergaard
 


1. Konstituering af bestyrelsen
Bestyrelsen har konstitueret sig:
Formand: 			Lisbet Matthiesen
Næstformand:			Anna Marie Munk
Kasserer:			Anne Dorte Agergaard
Sekretær:			Anne Duus 

Ligeledes er der blevet fordelt ansvarsområder:
Panteransvarlig:			Else Marie Westergaard
[bookmark: _GoBack]Bane-, veteran- og serieansvarlig:	Torben Christiansen
Junioransvarlig:		                         Lisbet Matthiesen
Motionistansvarlig:			Anna Marie Munk
Hjemmesideansvarlig:		Anna Marie Munk og Anne Dorte Agergaard		
2. Nyt siden sidst v. Lisbet
Klubben har modtaget en invitation fra DGI Tennis til aktivitetsmøde med spisning på Folkehjemmet Aabenraa onsdag den 24. oktober fra 18.00 til 21.00. Sidste tilmeldingsfrist er mandag den 22. oktober. Arrangementet er for alle medlemmer i klubben. Invitationen vil blive mailet til alle medlemmer.

3. Evaluering af sommersæson 2018
Serie 1 holdet har haft en god sæson, og deltagerne er blevet trænet af Torben.

Motionisterne har haft træning 8 gange om mandagen ved Preben König. Der har været en god tilslutning til træningsgangene. Fra medlemmerne har der været et ønske om en bedre vekselvirkning mellem træning og tennisspil.  Når motionisterne er blevet fordelt på fire hold, har nogen været uheldige at skulle spille tennis i en time og derefter lave træningsøvelser i en time, i stedet for en halv time træningsøvelser, en halv time spil, en halv time træningsøvelser, en halv time spil. 
I den kommende sæson 2019 vil medlemmerne få mulighed for selvtræning, når der er sommerpause for træningen om mandagen.  Der vil blive tilbudt drop in tennis.

Handicap drop in om onsdagen har haft en god tilslutning inden sommerferien, men efter ferien har tilslutningen været dalende. Derfor vil bestyrelsen overveje, om konceptet skal fortsætte i næste sæson. 

Drop in om fredagen vil fortsætte, men der vil kun blive booket 2 baner.

Til Ladies Cup var der 25 deltagere. Det er blevet en god tradition, og det er et arrangement klubben vil fortsætte med at invitere til. Det samme er gældende for Mix Cuppen.  Et nyt tiltag kunne evt. være en cup for herrespillerne.

Der har været en god tilslutning til de interne turneringer. Alle puljer er blevet afviklet, og det har fungeret godt.

Hyggeturneringer til standerhejsning, generalforsamling, sæsonafslutning, den 9. juni og den 29. juni vil fortsætte i næste sæson.

DGI - Tennis har i indeværende sæson inviteret til DGI Ten tour to gange. Der var få tilmeldte første gang. Anden gang blev det aflyst pga. for få tilmeldinger.  Det skyldes måske, at det har været svært at tilmelde sig, da linket til tilmeldingen ikke har virket ordentligt, eller det har været for dyrt at deltage.

4. Planlægning af vintersæson 18/19 herunder drøftelse af forslag om drop In om lørdagen
Minitennis for junior har opstart torsdag i uge 43 fra 16.00 til 17.00 i Arenaen indtil første uge i april. Træner vil være Gunda Feddersen.

Vinter drop in for alle vil foregå om lørdagen 14 -16. Det starter lørdag den 6. oktober og varer til slutningen af april 2019. I starten kan der spilles på grusbane 3 og 4, derefter er det vinterbane 7 og 8.

5. Evt.
Klubben skulle måske tilbyde medlemmer et førstehjælpskursus.

Ansøgningen til medlemstilskud og ansøgningen til trænerkursus og materialer er sendt af sted til Aabenraa Kommune. Der er søgt 8000 kr. til trænerkursus og 12000 kr. til materialer. Der er søgt det samme beløb som sidste år, hvor klubben fik tildelt 6000 kr. til kursus og 6000 kr. til materialer.
       Klubbens afslutningsfest på Royal var en succes. Mange medlemmer havde tilmeldt sig
       arrangementet.  Det var et fint koncept, at alle fik samme menu og kaffe. 
     

6. Næste møde

Mandag den 19. november kl. 17.30

Pkt. til næste dagsorden: Ideer til hvordan vi får flere medlemmer til klubben.










